भास्कर न्यूज | सोनीपत
भास्कर न्यूज | सोनीपत
शहरके अंदर नियम तोड़ने वाले वाहन चालकों पर पुलिस की सख्ती सोमवार को देर शाम तक जारी रही। पुलिस कप्तान ने नाकों का समय तीन घंटे बढ़ा दिया है। नो-पार्किंग में खड़े वाहनों का कैश चालान करने की सही व्यवस्था होने से लोगों को परेशान भी हो रही है। वहीं शहर के एटलस रोड पर चालान काटो अभियान से बड़ा हादसा होते-होते बचा। नाके पर मौजूद पुलिस कर्मचारियों ने कागजात की जांच के लिए जैसे ही बुलेट बाइक सवार युवक को रुकवाने का प्रयास किया, युवक ने हड़बड़ाहट में बाइक रांग साइड में मोड़ दी। जिससे सामने से रही स्कूटी से बुलेट सवार की टक्कर हो गई। दुर्घटना में युवती के हाथ पैर पर चोट लगी है। वहीं युवती के पीछे स्कूटी पर बैठी महिला ने आवेष में आकर युवक की जमकर धुनाई कर दी।
युवक गलती मानता रहा, परंतु महिला शांत नहीं हुई। महिला ने मौके पर मौजूद पुलिस कर्मियों से भी बहस की और बुलेट की चाबी देने से मना कर दिया। युवक आर्य नगर का रहने वाला था। इसके बाद मौके पर आकर युवक के परिजनों ने गलती मांगी तो महिला शांत हुई।
नो-पार्किंगमें वाहनों के चालान की पावर सिर्फ इंस्पेक्टर को: गीताभवन चौक, सुभाष चौक, दिल्ली रोड शहर के कई अन्य जगह पर नो-पार्किंग में खड़े वाहनों के कैश चालान करने में पुलिस को परेशानी रही है। पुलिस के एक कर्मचारी ने बताया कि कैश चालान की पावर सिर्फ ट्रैफिक इंस्पेक्टर को दे रखी है। जबकि लोग हाथ के हाथ कैश चालान की मांग करते हैं। गीता भवन चौक पर एक व्यक्ति ने चालान करते समय आरसी देने में आनाकानी की, जिसके चलते उन्होंने मौके पर इंस्पेक्टर को बुलाना पड़ा। यदि कैश चालान की पावर बढ़ा दी जाए तो जनता के साथ-साथ पुलिस को भी व्यवस्था बनाने में आसानी हो।
bho_Deva bho_Deva hin_Deva hin_Deva hin_Deva